Times of Malta Sorsi fi ħdan il-gvern qalu li l-budget se jkun ppreżentat fil-parlament it-Tnejn 17 ta’ Novembru iżda id-data għadha ma ġietx ikkonfermata b’mod uffiċjali minħabba li l-ewwel trid tkun diskussa fi ħdan il-House Business Committee tal-Parlament. Storja ritratt fuq l-ewwel paġna ta’ The Times – fil-Kanada jingħataw l-aħħar tislijiet lis-suldat Nathan Cirillo li nqatel ħabta u sabta fil-Parlament meta raġel armat daħal fil-parlament u spara lejn il-Prim Ministru. Fir-ritratt jidhru il-Prim Ministru Stephen Harper ma’ martu Laureen meta żaru il-monument ddedikat lill-vittmi tal-gwerra f’Ottowa biex jagħtu l-aħħar tislima lill-vittma. Xogħlijiet u proġetti ippjanati f’aktar minn 200 triq fil-gżejjer Maltin u li għalihom diġá kienu approvati l-permessi – l-istorja ta’ The Times tagħti rendikont ta’ f’liema partijiet se jsiru x-xogħlijiet u l-konsegwenzi li x’aktarx se jħallu fuq it-traffiku. L-Orizzont Jibda ix-xogħol għaż-żarmar – jibdew jitwaqqgħu l-ventilaturi fuq wara tal-impjant tal-power station tal-Marsa. Applikazzjoni tal-mowbajl kontra id-dijabete – għadd ta’ proposti oħra se jkunu mressqu llum għall-politika li qed titfassal biex il-kundizzjoni tkun missielta bl-aħjar mod possibbli. The Malta Independent Il-Prim Ministru Joseph Muscat jagħti l-ewwel reazzjoni għat-talba li saret mill-Kummissjoni Ewropea biex ikun hemm kjarifiki dwar il-budget – jgħid li anki s-sena l-oħra kien hemm reazzjoni simili mill-kummissjoni. Il-ministru tal-Intern Manuel Mallia jgħid li kien hemm inqas każi ta’ vandaliżmu fis-Swieqi li ġew irrappurtati lill-awtoritajiet – 187 każ fl-2014 imqabbla mal-230 każ fl-2012 u 333 każ fl-2013. In-Nazzjon Il-Partit Popolari Ewropew se jlaqqa’ konvenzjoni straordinarja f’Malta fl-2014. Illum tiftaħ il-konvenzjoni ġenerali tal-Partit Nazzjonalista. Il-Partit Nazzjonalista jgħid li Joseph Muscat għandu jieqaf jidħaq bin-nies. Jgħid li ż-żieda ta’ 58 ċenteżmu biex taġġusta għall-għoli tal-ħajja m’hijiex biżżejjed. Il-Gvern daħħal taxxa ġdida bil-moħbi fuq l-edukazzjoni u l-ebda ħoss dwar l-istudju fuq il-mina bejn Malta u Għawdex.